paragraph_text: Ovo je snimka posljednjeg Purpleovog koncerta u Japanu s postavom MK IV i Tommyem Bolinom. Ovaj materijal snimljen je 15. prosinca 1975. u areni 'Budokan' Tokyo, a dijelovi koncerta su također umetnuti na 16mm film, koji su bili uključeni u video snimku Rises Over Japan,a izdana je samo u Japanu 1985. godine. Proširena i obnovljena audio verzija, objavljena je 2001. godine kao dvostruko CD izdanje pod nazivom This Time Around: Live in Tokyo. Izvedbi tog koncerta u 'Budokan' areni, prisustvovalo je rekordnih 14.000 posjetioca.